૧૯૬૨મા ભારત ચીન વચ્ચેના યુદ્ધ સમયે સરકારે અપીલ કરી યુવાનોને સૈન્યમાં જોડાવા અને અણ્ણા હઝારે ૧૯૬૩મા સૈન્યમાં જોડાઈ ગયા.બસ ત્યારથી આજસુધી આ આજીવન યોદ્ધો બસ લડતો જ રહ્યો છે,પહેલા સૈન્યમાં દેશના દુશ્મનો સામે બંદુક લઇ અને પછી દેશના અંદરના ભ્રષ્ટાચારી દુશ્મનો સામે ગાંધી ચિંધ્યા માર્ગે.લગ્ન કરી કુટુંબ વસાવી રોટી કમાવાની ચિંતામાં આ દુશ્મનો સામે લડવામાં ઉણાં ઊતરવાનું પાલવે નહિ તો લગ્ન જ ના કર્યા.૧૫ વર્ષ સૈન્યમાં રહ્યા.સિક્કિમ.ભૂતાન,જમ્મુ કાશ્મીર,મિઝોરમ,લેહ અને લડાખ પડકારજનક હવામાનમાં ફરજ નિભાવતા રહ્યા.